######  Stema%20(100px) Prova14 **Republika e Kosovës Komuna e Gjilanit**

###### **Republika Kosova Opstina Gnjilane**

###### **Republic of Kosovo Municipality of Gjilan**

######  **Gilan Belediyesi**

**P R O C E S V E R B A L**

 **Nga Seanca e pestë ( V) e Kuvendit të Komunës së Gjilanit më 28.04.2022 në ora 9:00**

**Mbledhjen e Kryesoi Arianit Sadiku, i cili para anëtarëve të Kuvendit propozoi këtë:**

R E N D P U N E

1. Konstatimi i prezencës së anëtarëve të Kuvendit dhe miratimi i procesverbalit nga seanca e kaluar
2. Dorëzimi i Titullit “Qytetare Nderi” znj.Barbara Langmack
3. Betimi i anëtarit të rinj të Kuvendit
4. Pyetje dhe përgjigje
5. Emërimi i Nënkryetarit të Komunës për Komunitete
6. Raporti financiar Janar-Mars 2022
7. Propozim vendimi për themelimin e Këshillit Komunal për Siguri në Bashkësi-KKSB
8. Propozim vendimi për Shpalljen e Interesit të Ligjshëm Publik, parcela nr.1390-0 ZK Malishevë
9. Propozim vendimi për dhënien e pronës komunale në shfrytëzim në kohë të caktuar për raste të veçanta
10. Plotësimi dhe ndryshimi i Rregullores 01.Nr.016-126422 i datës 29.12.2016, për kushtet, kriteret dhe procedurat e ndarjes së subvencioneve (kërkesë e Drejtorisë për Bujqësi dhe Pylltari)
11. Të ndryshme

Në mbledhje prezantuan: 35 këshilltar komunal, përveç këshilltarëve komunal në mbledhje prezantoi edhe Kryetari i Komunës Alban Hyseni, nënkryetarja e Komunës Leonora Morina Bunjaku, drejtorët e drejtorive komunale, mediat e shkruara dhe ato elektronike, përfaqësues të shoqërive civile, OSBE-ja etj.

3. Para anëtarëve të Kuvendit u betua anëtari i ri i Kuvendit z. Emrah Ismail.

**Arianit Sadiku-** propozoi që Pika 2 dorëzimi i titullit “Qytetar Nderi” ; Pika 5 Emërimi i nënkryetarit për komunitete për arsye se kryetari duhet të bëjë propozimin të shtyhen deri sa të jetë prezent Kryetari i Komunës

**Aliu** pika 4 Pyetje Përgjigje të shtyhet derisa të jetë prezent Kryetari i Komunës pasi që shumë pyetje do të jen të adresuara për Kryetarin edhe pikën e 8, Propozim vendimi për Shpalljen e Interesit të Ligjshëm Publik, parcela nr.1390-0 ZK Malishevë, kjo çështje është në procedurë për arsye kontesti marr në dhomën e posaçme të Gjykatës Supreme të Kosovës. Dhe mendoj se përderisa një lëndë është në procedurë kontesti, nuk është mirë që ne të marrim një vendim për apo kundër saj.

**Valdrin Bajrami** -në pikën në të ndryshme do të doja që të jetë edhe një pikë që ka të bëjë me sopnzorizimin e manifestimit Kulturor “Ditët e Agimit” në Zhegër, të votohet nga ana e Këshilltareve Komunal, ne këtë e kemi dorëzuar edhe si projekt në DKRS, por për arsye tashmë të ditura është anuluar ajo thirrje dhe tashmë jemi shumë mbrapa, kështu që kërkoj që kjo të jetë si pikë e rendit të ditës dhe të diskutojmë.

**Arianit Sadiku-** është një kërkesë nga DKA.

**Selvete Sylejmani** – DKA kërkon që sot në rendin e ditës të jetë edhe votimi i Komisionit për përzgjedhjen e drejtorëve të shkollave, besoj se është shumë e domosdoshme për arsye të shpalljes së Konkursit për drejtorë të pesë ( 5 ) shkollave, anëtarët e Komisionit janë caktuar e që duhet të votohen nga ana e Kuvendit.

**Gentrit Murseli** – nëse e analizojmë sipërfaqësisht këtë rend dite gjithçka mund të na duket normale. Por nëse e analizojmë në detaje, atëherë mund të konstatojmë diçka vërtet të çuditshme, fatkeqësisht ky pushtet standardin e dyfisht e ka standardizuar si metodë të vendim marrjes ndoshta edhe nga mungesa e përvojës në vendimmarrje, po mendojnë që kuvendin ta përdorin si vegël të tyre sa herë që kanë nevojë për t’i shtyrë proceset e caktuara përpara deri tash sinqerisht nuk kemi reaguar, mirëpo nuk do ta tolerojmë këtë edhe këtë funksionim në këtë mënyrë. Ne patjetër që do të ju ndalojmë, po e themi sinqerisht. Që ta kuptoni se për çka e kam fjalën pikërisht bëhet fjalë për pikën nr 8. Propozim vendimi për Shpalljen e Interesit të Ligjshëm Publik, parcela nr.1390-0 ZK Malishevë dhe pikën nr 10. Plotësimi dhe ndryshimi i Rregullores 01.Nr.016-126422 i datës 29.12.2016, për kushtet, kriteret dhe procedurat e ndarjes së subvencioneve (kërkesë e Drejtorisë për Bujqësi dhe Pylltari) ta marrim shembull Drejtoria për Bujqësi ka bërë kërkesë të drejt legjitime dhe zyrtare nga ana e drejtorit, ku kërkohet që të iniciohen procedurat për ndryshimin e Rregullores, deri këtu është shumë normale drejtoria i ka iniciuar proceduarat po kërkon nga komiteti me u konstituar të diskutohet Rregullorja dhe të rekomandohet për Kuvend, këtu është gjithçka në rregull. Çka nuk është në rregull edhe për çka nuk pajtohemi si opozitë edhe disa këshilltarë që janë në pushtet, e kam mbështetjen edhe nga ana e tyre. Ne qe 4 muaj në mënyrë aktive e kemi kërkuar një të drejtë tonën për me u konstituar Komitetet obligative dhe jo obligative, ne e kemi pasur një arsyetim edhe nga kryesuesi i Kuvendit se është shkelur Ligji për Vetëqeverisje Lokale, nuk është konstitua komiteti për Politikë dhe Financa, nuk po mundemi me i thirr komitetet tjera për shkak të mos konstituimit të KPF-së, tash kemi ardhur në një situatë kur pushteti paska nevojë për me ndryshua një Rregullore, d.m.th paska nevojë për me themeluar komitetin d.m.th kemi arritur me një fazë a kur pushtetit i nevojitet me shty një agjendë përpara konstituohet komiteti, kurse kërkesat tona që i kemi tash e sa muaj shumë legjitime për me i themelua komitetet dhe me fillua me punë kanë hasur fatkeqësisht në vesh të shurdhër. Është një kërkesë që po doni me fut në rendin e punës në të ndryshme që unë e përkrahi plotësisht bashkë me përfaqësuesin e vetëvendosjes që ka me qenë në komitetin e Kulturës, ka muaj që ne kemi kërkuar me u konstitua komiteti, kur ne kemi pasur mundësi që këtë kërkesë me e shqyrtuar në komitet në mënyrë ligjore e profesionale dhe me rekomandimin e komitetit kjo do të ishte për shqyrtim sot në rend dite. Nuk ka pasuar nevojë që të luten individualisht këshilltarët për ta votuar kërkesën. Krejt në fund në emër të subjekteve opozitare dhe në emër të disa anëtarëve të pozitës që e përfaqësojnë dinjitetshëm qytetarin në këtë Kuvend, ne nuk do të marrim pjesë në seancat që do të jenë në vazhdim, nëse nuk themelohen Komitetet. kërkoj mbështetjen nga të gjitha subjektet politike

**Arianit Sadiku**- Gentrit, vet bërë pyetje vet edhe more përgjigjen. Dikush tjetër rreth pikave të rendit të punës. Unë po propozoj që edhe pika e 7 Propozim vendimi për themelimin e Këshillit Komunal për Siguri në Bashkësi-KKSB

**Shpresa Kurteshi Emini** – Kryesues ju po kërkoni që edhe pika e 7 Propozim vendimi për themelimin e Këshillit Komunal për Siguri në Bashkësi-KKSB, të shtyhet, a nuk është pak e tepërt kjo, a keni ndonjë arsyetim pse po ndodh kjo kur procedura është shumë e thjesht konstituimi i këtij këshilli.

**Arianit Sadiku** – nuk ka ndonjë pengesë shtyrja e kësaj pike të rendit të punës, arsyeja është se nuk janë kryer të gjitha konsultimet.

Nga propozimet që rrjedhën deri më tani mund të konstatojmë se pika 2, Dorëzimi i Titullit “Qytetare Nderi” znj.Barbara Langmack 4.Pyetje dhe përgjigje 5. Emërimi i Nënkryetarit të Komunës për Komunitete shtyhen deri në prezencën e Kryetarit dhe

7. Propozim vendimi për themelimin e Këshillit Komunal për Siguri në Bashkësi-KKSB

8. Propozim vendimi për Shpalljen e Interesit të Ligjshëm Publik, parcela nr.1390-0 ZK Malishevë. Hiqen nga rendi i punës mbeten për diskutim në seancën e radhës.

Me 34 vota për miratohet rendi i punës.

Procesverbali

**Sami Ahmeti**- në faqe 18 unë kam thënë se në qarkoren buxhetore të vitit 2022-2024 janë paraparë 185.000€ jo 135.000 dhe implementimi këtij projekti fillon që nga viti 2023.

Me 34 vota për miratohet procesverbali i seancës së kaluar.

**Ilmi Limani** – Drejtoria për Buxhet dhe Financa e ka përgatitur raportin financiar, sikur çdo vit tjetër është një formë e njëjtë që është punuar qe 20 vite, është karakteristikë në këtë raport se shpenzimet përafërsisht si periudha e vitit të kaluar edhe në këtë vit është e njëjtë, me përjashtim të disa vendimeve që janë marr nga ana e Qeverisë vitin e kaluar janë marr më herët, në këtë vit janë marr më vonë, karakteristikë tjetër në këtë vit është se kemi pasur një vëllim të të hyrave diku13.06% më tepër se sa vitin e kaluar, ka pasur rritje te Administrata e Përgjithshme, te lejet e ndërtimit, te regjistrimi i automjeteve, në Drejtorinë e Arsimit në Çerdhe, te Shëndetësia ka lëvizur me % por prapë i kemi ato vendime që nuk paguhen edhe te Drejtoria e Inspeksionit % është më e lartë te disa të hyra. Të hyra nga qiraja të hyra nga Zhvillimi Ekonomik të hyra në Shërbimet Publike nuk kemi, sepse i kemi do vendime nga viti i kaluar që ka pasur lirim, kurse sivjet Kuvendi ende nuk ka vendosur se a do të lirohen nga taksat apo do të inkasohen të hyra kjo ju takon juve të vendosni si Kuvend. Të gjitha shënimet që duhet të jenë në raport janë të paraqitura nëse ka të interesuar ne i kemi shënimet për ta gjitha shpenzimet sipas faturave që i kemi me data mund edhe të ju njoftojmë për çdo shpenzim në mënyrë individuale. Drejtoria jonë kryen vetëm punë teknike të shpenzimeve, kurse drejtorët janë përgjegjës për shpenzimet e paraqitura.

**Avdyl Aliu-** në emër të këshilltareve të LDK-së po i paraqesë vlerësimet tona lidhur me raportin financiarë Janar- Mars 2022. Para nesh është një raport i përgatitur mirë në aspektin teknik, është një raport standard, është një raport sipas ligjit mbi financat publike përgatitja e raportit në pikëpamje teknike është e njëjtë me raportet e viteve paraprake, prandaj shprehi edhe kënaqësinë për vlerësimin e mirë në Kuvend dhe që vazhdohet me raportime të njëjta si deri më tani që vjen në shprehje parimi i kontinuitetit në këtë rast më lejoni që ta falënderoj përpiluesin e raportit tre mujor financiar z. Ilmi Limani dhe të tjerët që kanë ndihmuar në hartimin e raportit. Raporti duket se i ka të paraqitura mirë shifrat në planifikime, realizime dhe shpenzime ka edhe krahasime për periudhën e njëjtë të vitit paraprak, DBF e ka kryer punën mirë duke e paraqitur punën apo mos punën e drejtorive vërejtjet që do të jenë në vazhdimësi do të jenë barrë e drejtorive dhe e njësive të gjitha vërejtjet, rekomandimet, sugjerimet që do të paraqiten në këtë rast e kanë qëllimin e mirë qëllimi është të evitohen të metat dhe ato mos të na përsëriten në vazhdimësi.

Shifrat e paraqitura në raport na shtinë që ta ndezim dritën e kuqe dhe na obligojnë shumë më shumë nga vullneti, përkushtimi dhe profesionalizmi edhe i kryetarit edhe ekipit të tij drejtorëve në situatën e rëndë që ndodhemi nga mos fillimi i përmbushjes së premtimeve të fushatës që në fakt këto premtime paraqesin nevoja, kërkesa edhe institucionale edhe qytetare të gjitha këto në bazë të detyrave dhe kompetencave që i ka secili personalisht në shifra në detaje nuk dua të lëshohem pasi që sigurisht kolegët nga grupi ynë por edhe nga grupet tjera sigurisht se kanë me spikatur diçka nga sektorët e ndryshëm. Këtu shihet se shpenzimet për mallra dhe shërbime janë rritur diku 15%krahasuar me periudhën e njëjtë të vitit të kaluar, shpenzimet komunale gjithashtu janë rritur janë rritur edhe subvencionet diku 23% , janë rritur edhe shpenzimet kapitale diku 46%, shpenzimet kapitale është mirë që rriten, po në kushte normale është dashur që të paraqiten projekte të kryera brenga ime është se nuk ka asnjë projekt të filluar, unë e kuptoj se shumica e këtyre mjeteve shkojnë për shpronësime dhe kjo është një dukuri që është bërë edhe në të kaluarën në mandatin e kaluar edhe kemi bërë shpronësime, por edhe kemi realizuar shumë projekte milionëshe në këtë kohë kemi pasur me dhjetëra projekte që kanë qenë në zhvillim e sipër. Duhet të bëhet një dinamike e shpronësimeve dhe të kryhen punët sepse punët nuk duhet të ndalen. Po shihet se keni rrëshqitur në raport me disa palë të cilëve jeni duke ju paguar shpronësime, keni rrëshqitur pak në publikimet që i keni bërë të borxheve edhe reale edhe joreale që janë bërë duke e cenuar edhe privatësinë e tyre familjare. Prandaj tash ata edhe hezitojnë me hy me ju në marrëveshje. Marrëveshjet duhet të ekzistojnë edhe me krye obligime edhe me vazhdua me punua. Kryetari i Komunës është votuar me punu me ec me punën jo me stagnua me punën edhe në këtë situatë që është komuna.

Të vazhdohet edhe në këtë mandat sikurse në mandatet e kaluara më transparencën e parasë publike falë transparencës publike që e ka pasur komuna e jonë është përfituese e qindra mira eurove dhe grandeve nga partnerët dhe donatorët.

**Besnik Shala** – e përgëzoj drejtorinë për raportin e ofruar para anëtarëve të Kuvendit është një raport i punuar tamam në vija buxhetore, sipas planifikimit dhe sipas kritereve të një raporti falënderim të veçantë edhe për Avdylin që i dha raportit, por te pjesa kritike nganjëherë po harroni krejt se kjo pjesë ju dedikohet juve, sepse ne nuk e kemi bërë këtë planifikim është mirë kur e dimë gjendjen financiare të cilën e kemi trashëguar prej qeverisjes së kaluar me fol për projektet ose për shpenzimet që po bëhen dhe që janë duke u bërë. Atëherë në emër të grupit të Lëvizjes Vetëvendosje e përkrahim raportin.

**Ramiz Ramadani** – realisht për me pa një raport tre mujor është problematike, sepse shifrat tregojnë se është jashzakonishtë i varfër, por unë po dua me e pa prej asaj se është fillim vit janar- shkurt dhe mars edhe përkundër kësaj ka mundësi që disa prej aktiviteteve të ndodhura mos të jenë të përfshira dhe besoj se ka aktivitete që janë në procedurë dhe mund të përfshihen në raporte tjera, ajo që unë e mora fjalën është te planifikimi, unë po e shohë edhe autorin Ilmiun këtu që është autor i kornizës afatmesme buxhetore. Te drejtoria e Bujqësisë janë të planifikuara 4.000 € të hyra vjetore që Ilmiu e din sepse e ka punuar Kornizën, ne i kemi nga qiraja të hyra 3590€ të hyra besoj që këto veç janë realizuar, mandej realizojmë të hyra nga drutë që janë të konfiskuara përmes ankandit që minimalisht dy herë brenda vitit përsëritet kështu që unë besoj që diku 3.000 4.000€ prej përvojës së më hershme janë të hyra dhe një e hyrë tjetër e veçantë në drejtorinë e Bujqësisë është shitja e masës drusore që është në këmbë që realizohet përmes Agjensionit Pyjor që procedurat udhëhiqen nga Drejtoria e Bujqësisë dhe zyra e prokurimit dhe 30% e këtyre mjeteve derdhen në buxhetin e komunës në kuadër të Drejtorisë së Bujqësisë, prandaj diku 25690€ janë të hyra të planifikuara besoj se kjo duhet të korrigjohet dhe e pash planifikimin përfundimtarë janë 100.000 € subvencione në bujqësi nga granti qeveritar janë 90.000€ nga të hyrat vetanake dhe nuk i pash 100.000€ të cilat në seancën e kaluar i votoi Kuvendi, dua të sigurohem që edhe këto 100.000€ janë pjesë e Drejtorisë s Bujqësisë.

**Riad Rashiti** – do të mundohem që t’ju përgjigjem të gjitha pyetjeve dhe vërejtjeve që u morën nga ana e juaj si këshilltarë. Po mendoj se të gjithë e dimë se çka është shpenzimi dhe çka është sidomos prej shefit të grupit të LDK-së i cili për disa mandate është në Kuvend nuk mu duk shumë profesionale në vija të trasha me e dhënë një mendim për këto që janë paraqitur në raport financiar te shpenzimet kapitale te të cilat dha vërejtje dhe te mallrat dhe shërbimet po ashtu edhe te subvencionet edhe shpenzimet komunale, po besoj se edhe qytetarët e komunës e dinë se në çfarë gjendje e kemi trashëguar buxhetin e Komunës së Gjilanit nga qeverisja e kaluar me 12.000.000€ borxhe dhe 15.000.000€ në procese gjyqësore, shpenzimet nuk janë rritur përkundrazi ne jemi të bllokuar nga borxhet që i kemi trashëguar dhe të gjitha këto që janë të paraqitura në këtë raport, janë borxhet të cilat i kemi paguar, të gjitha qeverisjet kanë për qëllim rritjen kapitale ne nuk e kemi rritur këtë, ne e kemi paguar borxhin e juaj të cilin e kanë marr përmbaruesit dhe e ke shume mirë edhe të qartë te drejtoria e Kadasrit 1.144615€ që na janë marr nga përmbaruesi prej llogarisë e gjithë kjo është për shkak të keq qeverisjes tuaj 8 vjeçare. Te mallrat dhe shërbimet janë rritur shpenzimet, po është e vërtet se janë rritur, sepse prej 630.000€ janë mbi 570.000€ që janë paguar shpenzime të juaja për projekte. Te shërbimet publike janë 70.000€ figurojnë shpenzim për projekte të mirëmbajtjes te DKA janë 194.000€ shpenzime jonë borxhe për projektet të DKA-së që janë borxhe të juaja dhe njësoj janë paguar 107.000€ që janë paguar te arsimi parashkollor dhe çerdhet te QKMF-ja janë 93.000€ që janë paguar borxhe po flasim për shpenzimet për mallra dhe shërbime. Te shpenzimet komunale ne kemi probleme edhe me pagesat elementare që nuk keni mundur me pagua as rrymën edhe kemi ndërprerjen e rrymës në shkolla. Gjendja është shumë e rëndë prandaj u detyrova që t’i numëroj një nga një.

Te subvencionet po thoni që janë rritur 122.000€, është nënshkruar një marrëveshje nga Ish kryetari i Komunës Lutfi Haziri me shoqatën e gruas për financim 3 vjeçar nga 10.000€ që është një vendim i mirë asnjë cent nuk është paguar. Dhe ne tash jemi duke shikuar mundësin e pagesës borxhin e vitit 2021, që është 100.000€ subvencion.

Subvencionet te bujqësia ne nuk mund të paraqesim në vendim këtu në buxhet përderisa ende nuk e kemi krijuar të hyra çka është më e keqja ju e keni marr një vendim 50.000€ me i rritur subvencionet në bujqësi, është dashur që prej këtyre 50.000€ te merren 10.000€ për pagesë të një projekti kjo ka ndodhur sot në mëngjes. Që janë 144.000€ pa paguar. Të gjitha borxhet e paraqitura në raport janë shpenzimet e juaj. Te tregu i gjelbër e keni nisur projektin, e keni nënshkruar një kontratë, nuk ju kanë dalur mjetet e keni bërë edhe një aneks kontratë e që vlera është 500.000€, nuk është përfunduar QKMF është përuruar me 28 Nëntor, ende nuk është funksional. Nuk është mirë të thuhet ka rritje të shpenzimeve. E tha edhe zyrtari Ilmi Limoni, se jemi të gatshëm për çdo detaj t’ju japim nga cili do që kërkohet. Edhe për dy vite keni me parë raporte të rënda financiarë të cilat janë pasoja e 8 vjeçarit të qeverisjes juaj.

**Avdyl Aliu** – mos të del se ne kemi planifikuar të paguajmë shpronësime, ne kemi planifikuar të kryejmë projekte diku 19.000.000€, janë projekte të gatshme për t’i nisur me keqardhje vazhdimisht po luan me shifra drejtori nuk është e mirë as para Kuvendit as para njerëzve që na përcjellin, përmend 11.000.000€ obligime dhe përmend tash faturat që janë duke i paguar është shumë normale. A i bartëm në seancën e kaluar nja 1.800.000€ në seancën e kaluar e kemi edhe një grand 600.000€ është mirë që të zbritni nga 11.000.000€, këto dhe ta shihni sa është shuma të jenë kritika nga LVV do t’i kisha arsyetuar sepse nuk kanë qenë në qeverisje komunale dhe nuk e din si shkon kjo punë tash e shohin edhe këta se si është me qeveris. Ju që keni qenë kjo është vazhdimësi mos keni pritur që ta merrni komunën në zero ju, pa asnjë punë, pa asnjë obligim a na keni dorëzua ju në zero vitin 2013? Jeni duke e humbur mundësin me u marr me problemet që i keni përpara jush, faturat që po i përmend janë obligime që janë në muajin dhjetor shpenzime që nuk kanë mundur të paguhen ka transport të nxënësve keni me paguar edhe projekte të filluara. Çështja është a jeni të gatshëm me fillua me punua apo jo.

**Riad Rashiti** – unë jam i gatshëm me diskutua për çka të doni, dëshmitë i kemi këtu ju keni bërë projekte për shpenzime kapitale e po thoni po paguani për shpronësime, zotëri Avdyl, nuk mund të planifikosh kur je borxh deri ne fyt, nëse planifikohet trashet borxhi ju thatë se janë 11.000.000€ borxhe nuk janë 11.000.000€ borxhe por janë 12.000.000€ borxhe mundemi me i zbrit 12.000.000€ minus bartja që ka qenë. Prej 11.000.000€ borxheve janë edhe 1.000.000€ borxhe të pa deklaruara stacioni i autobusëve që është komuna aksionare ATK ja ka marr 742.000€, borxh janë marr nga fondi rezervë edhe mbi 200.000€, janë borxhe të pa paguara nuk është i paraqitur në raportin zyrtar financiar. Borxhi tjetër është një kompani CDC e cila ka pasur një kontratë tre vjeçare me komunën ka sjellë kontratën dhe faturat janë krye, punë tjera shtesë që nuk janë paguar a është pranua puna që është bërë. I gjithë raporti që do të dal për një vit do të jetë planifikim i juaji që është bërë para një viti. Dhe shpenzimet janë të juaja.

**Gentrit Murseli** – unë po kërkoj nga z. Ilmiu me dhënë një sqarim shpeshherë edhe në seancat e kaluara është përmendur termi rishikim i buxhetit, kisha pas dëshirë me e shpjegua në aspektin profesionale, ne e kuptojmë mirëpo me e sqarua qysh ka mundësi me bërë rishikim të buxhetit në nivel lokal nëse ka me ndodhë?

**Ilmi Limani** – së pari t’i përgjigjem Ramiz Ramadanit, te planifikimi i të hyrave faqe 5 i keni të hyrat direkt dhe indirekte të cilat të hyra deri ne vitin 2019 janë planifikuar nga komuna nga viti 2020, të hyrat drekte kanë kaluar në planifikim të ministrive përkatëse, ndërsa vetëm të hyrat indirekte në kuadër të komunës. Me Ligjin për buxhetin në nenin 6 të hyrat indirekte që grumbullohen nga policia, gjykata dhe autoriteti pyjor i Kosovës i alokohen çdo tre (3) muaj komunës përkatëse. Planifikimi i të hyrave është bërë me secilën drejtori përkatëse të cilën do ta bëjmë edhe këtë vit.

Pyetja te mjetet e bartura ju në seancën e kaluar i keni nxjerr dy vendime të rëndësishme, një për bartjen e mjeteve prej 1.744000€ dhe një dhe 760.000€, janë bërë transferim nga rezervat në shpronësim këto dy vendime janë në proceduar dhe kanë mbërri deri te ministri i financave, besoj se këtë javë do të aprovohen dhe kur te aprovohen në përfundim të vitit i bëjmë korrigjimet, ndërsa shënimet nuk regjistrohen në sistemin e buxhetit të konsoliduar të Kosovës dhe në raporte nuk i paraqesim.

Sa i përket pyetjes së Gentritit, rishikimi dhe transferimi janë dy forma të ndryshme për transferim, Kryetari i Komunës ka të drejt 5% deri në 15% ka të drejtë Ministri i Financave dhe 25% Qeveria mbi 25% ka të drejt Kuvendi i Republikës së Kosovës. Por të gjitha vendimet duhet Kuvendi Komunal me i nxjerr. Ndërsa rishikim nuk mundet me dit askush sepse për me pasur rishikim, ministri i Financave e nxjerr qarkoren për rishikim, këto tri katër vitet e fundit nuk kemi pasur, komunat kanë pasur vetëm ministrit këtë vit nuk e di se a do të ketë, por në momentin që vjen qarkorja në bashkëpunim me drejtorit do t'i shikojmë mundësit do ta bimë variantin në kuvend për rishikim.

1. Propozim vendimi për dhënien e pronës komunale në shfrytëzim në kohë të caktuar për raste të veçanta

**Arbër Musliu** – qëllimi i dhënies në shfrytëzim të pronës së pa luajtshme dhe vendosjen e trafostacionit për kyçje dhe furnizimin me energji elektrike për stadiumin e qytetit dhe shkollën e re të Arteve, në diskutim me drejtorin dhe zyrtarin Juridik është diskutuar afati kohor që është 40 vite u diskutuan edhe m2 që do të jenë për trafo dhe pjesën e kompensimit të sipërfaqes në emër të qirasë mujore e cila është 0.50cent për m2 unë besoj që është e drejtë edhe ligjërisht dhe mendoj se duhet ta votojmë ne edhe këtu në Kuvend.

**Avdyl Aliu** – unë e kam një vërejtje te memorandumi në mes të KEDS dhe Komunës së Gjilanit neni 3 është i çuditshëm paksa nuk e di se a është parë a është lexuar te pika 3.2 komuna heq dorë nga e drejta e kompensimit për dhënien në shfrytëzim të përhershëm të pronës publike, ku do të vendoset trafostacioni dhe atë pronë do ta parceloj dhe do ta regjistroj në emër të KEDS-it si shfrytëzues i përhershëm, kjo nuk mund të bëhet sepse është e kundërligjshme si është e mundur që komuna t’i jap të KEDS-it.

**Salih Fazliu** – KEDS na ka ofruar një memorandum bashkëpunimi për nënshkrim lidhur me vendosjen e një trafo e cila shërben për furnizimin e shkollës së re të arteve dhe stadiumit të qytetit me energji elektrike, memorandumi është shqyrtuar dhe nuk është pranuar. Ne i kemi ofruar KEDS-it dhënien në shfrytëzim me afat edhe me kompensim kurse stabilimentet të cilat vendosen aty ato kalojnë në pronësi të KEDS toka jo.

**Sadri Arifi** – nuk është memorandumi i dërguar nga KEDS, është dokument që ju duhet ta keni të cilin dokument nuk ka nënshkruar as pranuar komuna, ju me pa që ai vendim është nulë dhe është i pa nënshkruar. Ne ju kemi sjellë juve që me qenë më të qartë rreth dokumentacionit të cilin nuk ka pranuar komuna si kërkesë të paraqitur nga ana e KEDS, nëse e lexoni vendimin pastaj e shihni se memorandumi nuk ka efekt.

**Rijad Elezi** ne edhe në komitet e kemi diskutuar këtë pikë të rendit të punës dhe në emër të Grupit të LDK-së e përkrahim.

**Me 33 vota për miratohet Propozim vendimi për dhënien e pronës komunale në shfrytëzim në kohë të caktuar për raste të veçanta**

1. Plotësimi dhe ndryshimi i Rregullores 01.Nr.016-126422 i datës 29.12.2016, për kushtet, kriteret dhe procedurat e ndarjes së subvencioneve (kërkesë e Drejtorisë për Bujqësi dhe Pylltari)

**Bajram Isufi** – gjatë periudhës qeverisëse tre mujore e kemi vërejtur se në sektorin e Bujqësisë edhe Pylltarisë të dyja kanë mundësi të përfitimit dhe aty kam vërejtur se një keqbërës dëmtues i pyjeve ka mundësi me pas përfitime në subvencione në sektorin e bujqësisë dhe me një analizë të shkurtë kam menduar se është e udhës që të ndryshojmë këtë gjendje për arsye se taksen qytetare me e marr një qytetar i cili bën keqpërdorime në sektorin e Pylltarisë dhe merr subvencione te sektori i Bujqësisë. Unë ju kam drejtuar me kërkesë komitetit, Komiteti përkatës e ka aprovuar dhe e ka rekomanduar për diskutim në Kuvend. Edhe unë kërkoj nga Kuvendi që ta përkrah dhe të ndaloj që keqbërësit të kenë përfitime në drejtorinë për Bujqësi dhe Pylltari.

**Ardita Ukshini** – mbledhja e komitetit për Zhvillim Ekonomik dhe Agrokulturë është mbajtur me datë 19.04.2022, ku temë diskutimi ishte edhe kërkesa nga Drejtoria për Bujqësi dhe Pylltari për inicimin e procedurës për Plotësim dhe Ndryshim të Rregullores 01.Nr.016-126422 i datës 29.12.2016, për kushtet, kriteret dhe procedurat e ndarjes së subvencioneve (kërkesë e Drejtorisë për Bujqësi dhe Pylltari) në nenin 20 dokumentet e nevojshme për të aplikuar në subvencione në bujqësi të futet edhe një paragraf i cili do të ishte 1.11 dhe të thuhet të drejtë aplikimi për grante të kenë personat të cilët në sektorin e Pylltarisë nuk kanë procedura juridiko penale ose i kanë kryer obligimet juridiko financiare, ky paragraf do të ndikonte te ata individ që janë keqbërës ose prerës ilegal të pyjeve shtetërore nuk mund të jenë përfitues të subvencioneve në këtë drejtori. Në komitet në mënyrë unanime është përkrahur kërkesa, ftojë edhe anëtarët e Kuvendit për përkrahje të kërkesës.

**Ramiz Ramdani** – teksti që është i përgatitur është me gabime thelbësore unë besoj se drejtori nuk është autor i këtij teksti dhe e kisha me sugjerua drejtorin që dokumentet mos t’i nënshkruaj pa i lexuar. E para data është 2025, me kalua në dy filtra dhe mos me u korrigjuar kjo nuk guxon unë kur e kam parë materialin kam menduar se nuk ka kaluar në komitet për Zhvillim Ekonomik dhe Agrokulturë, sepse komiteti do të duhej të ishte ai filtri profesional dhe po të ishte filtër profesional nuk kishte ardhur sot këtu në Kuvend edhe Komiteti për Politikë dhe Financa po të ishte funksional besoj se aty e kisha ndërpre, por sot është marr një material që besoj se nuk është profesional nuk përputhet me dy nëne, nenin 19 dhe nenin 20, të cilët e rregullojnë ndarjen e subvencioneve në sektorin e bujqësisë 10 pikat e nenit 20 e përcaktojnë mirë se kush ka me qenë përfitues i subvencioneve kemi bërë shumë përpjekje në zyrën ligjore që personi fizik me qenë sa më pak i kompletuar me dokumentacionin, kurse personat juridik me qenë të kompletuar me dokumentacion

Mendoj se drejtori mundet së bashku me Komisionin me paraqit si kriter gjatë ndarjes së subvencioneve se personat që janë keqbërës mos të jenë përfitues për këto arsye. Në momentin që është ligjore për secilin rast jeni përgjegjës ju zotëri drejtor, mos të dramatizohet gjendja sepse në sektorin e pylltarisë Komuna e Gjilanit i ka 11 roje të pyllit që asnjë komunë në Kosovë nuk i ka kaq shumë. Kjo masë që parashihet të bëhet ka me sanksionuar mbi të gjitha drejtorin, por edhe një kategori të margjinalizuar, asaj kategorie duhet me i dhënë mundësi të jetës, nuk mendoj se duhet të sanksionohen në këtë mënyrë janë organet të cilat merren me sanksionimin e keqbërësve.

 Ne si grup nuk do t’i japim përkrahje kësaj çështje.

**Bajram Isufi**- bërthama e kësaj kërkese është e çartë pavarësisht gabimeve teknike mendoj se formulimi është i mirë për mua një keqbërës që i ka shkaktuar dëm shtetit, komunës dhe shoqërisë për mua është i pa sinqertë edhe e pa ndershëm, përgjegjësia do të jetë e imja për këtë arsye e kam marr edhe punën për me marr edhe përgjegjësi, ne do t’i përdorim edhe mekanizmat brenda drejtorisë dhe me dijen time nuk kanë me mund me u subvencionuar ata që i bëjnë keq komunës dhe shtetit. I ftoj Kuvendarët që ta miratojnë propozimin.

**Krenare Latifi – Kqiku-** sa i përket plotësimit dhe ndryshimit të Rregullores 01.Nr.016-126422 i datës 29.12.2016, për kushtet, kriteret dhe procedurat e ndarjes së subvencioneve (kërkesë e Drejtorisë për Bujqësi dhe Pylltari) drejtori e elaboroi shume mirë edhe Ardita tha se ka kaluar edhe në komitet dhe e ka marr përkrahjen nga ana e anëtarëve të komitetit, mendoj se pasi që i ka kaluar të gjitha procedurat në emër të të gjithë asamblistëve të LVV-së e mbështesim këtë Rregullore.

**Ismajl Kurteshi** – në lidhje me këtë propozim të ndryshimit të këtij neni kërkojmë nga hartuesit që ta lekturojnë gjuhësisht, sepse vërtet ka nevojë për një lektorim, janë lëshuar disa gabime gjuhësore dhe nuk do duhej të shkonte kështu, në parim e pranoj se vërtet një kategori e margjinalizuar atakohet, por nuk mund që në një anë njerëzit të jenë keqbërës dhe të jen përfitues, prandaj për ta ndaluar keq bërjen unë e përkrahi këtë propozim.

Unë e kam lexuar me kujdes Rregulloren dhe e kam para veti dhe ju kisha lutur që në kuvend të punojmë bazuar në Rregulloren e punës, sepse këtu jemi 35 këshilltar komunal dhe 12 drejtor pa Rregullore po bëhet njëfarë çrregullimi total, kështu që si kryesues je i obliguar përherë ta respektosh Rregulloren.

**Avdyl Aliu** – në komitetin që është trajtuar kjo çështje i kemi dy përfaqësuese të LDK-së janë profesioniste të fushës, duhet potencuar edhe atë se si është thirr komiteti një herë është thirr sot për nesër me intervenimin tonë janë dhënë edhe dy ditë dhe është bërë për të martën, nuk është plotësuar kushti ligjor qysh thirret një komitet, materialet që ne i marrim i trajtojmë edhe në degën e LDK-së ku për secilin komitet i kemi njerëzit profesionist në kuadër të degës.

Kolegu jon ish drejtori i Bujqësisë po thotë: Komuna e Gjilanit i ka rojet e pyllit dhe ata duhet ta kryejnë punën e vetë dhe tjetra po thotë: mos të përjashtohen prej subvencioneve nëse i jep dikujt subvencion, ndoshta ja jep një serrë ai ka me punua në atë serrë dhe nuk ka me dal me vjedh dru.

**Ramiz Ramadani** – nuk e kam qëllimin me e ataku dikë, sepse mendoj se secili e ka mendimin e vet, u kujdesa mos me e lexua tekstin mendoj që nuk ka guxua që ky tekst kështu me na ardhur, lutna që kjo me qenë si vërejte që mos me na ndodh me na u përsërit gjërat, mendoj se çështja e materies është problem i drejtorisë, nuk është i një komiteti sepse drejtoria e njeh thelbin e kësaj ne këtu i kemi dy qasje të kundërta. Qasja ime është me u mundu me e largu nga keqpërdorimi. Qasja e drejtorit është me e ndëshkua mos me len me e keqpërdorë. Ju vlerësoni këtë ju e keni politikën tuaj ne e kemi tonën.

**Bujar Nevzati** – unë po i lus kolegët e mi që mos të merremi me të kaluarën të shkojmë kah e ardhmja, po ngritni replika mandej nuk po ju vjen mirë dhe po hapim debate pa nevojë, kërkojmë nga kryesuesi që ta respektoj rregulloren, nuk keni nevojë të na tregoni se si punohet, sepse qytetarët e din, sepse ata e vlerësojnë punën e secilit.

Sa i përket kësaj pike kjo ka ardhur në Kuvend dhe e ka pasur përkrahjen e plotë nga ana e komitetit për Zhvillim Ekonomik dhe në emër te PDK-së i japim mbështetje.

**Me 18 vota për 11 kundër Miratohet Plotësimi dhe ndryshimi i Rregullores 01.Nr.016-126422 i datës 29.12.2016, për kushtet, kriteret dhe procedurat e ndarjes së subvencioneve (kërkesë e Drejtorisë për Bujqësi dhe Pylltari**)

1. Sponzorizimi i Manifestimit tradicional “Ditët e Agimit”.

**Valdrin Bajrami** - siç e dimë Manifestimi Tradicional “Ditët e Agimit “, është mbështetur edhe në vitet e kaluara që nga viti 1999 – 2000, e deri më tani. Në ditët e pandemisë e kemi mbajtur edhe në sistemin onllajn dhe tani jemi në vitin 2022, dhe kemi në projekt planifikimin nga shoqata kulturore “Ditët e Agimit”. Kjo shoqatë ka vendosur që manifestimi tash më tradicional që të mbështetet dhe realizohet projekti në fjalë, do të jetë manifestimi i 23 me radhë dhe do të kujtohet nga bashkë vendasit në fshatin e tij të lindjes, kërkoj nga këshilltarët që ky projekt të përkrahet përmes të cilit promovohet vlera ushtarake, patriotike dhe artistike e veprës së heroit Agim Ramadani, vlera e projektit 9761€.

**Sami Ahmeti-** grupi këshilltarëve të LDK-së e përkrah këtë projekt, por kemi disa vërejtje së pari kjo është dashur të bëhet përmes thirrjes publike meqë nuk ka pasur mundësi që kjo të bëhet përmes thirrjes publike është dashur të bëhet përmes komitetit për Kulturë, Rini dhe Sport. Unë i kam dy vërejtje njëra është: mendoj se buxheti duhet të rishikohet, po shoh diçka se në këtë kohë vërtet nuk ja vlen p.sh mbushje telefonike nuk ja vlen, dreka e darka dhe shume sene duhet të reduktohen besoj se është një kosto shumë e madhe.

Vërejtja tjetër është që po dua me bisedu por mendoj se vërtet nuk duhet të bëhen dallime ka edhe dëshmor të tjerë që duhet ky Kuvend me i përkrah. Ka qenë manifestimi i Betejës se Zhegocit e dimë se sa mjete ka pasur është dëshmori Avdullah Tahiri e dimë se sa mjete ka pasur askush nuk është kundër manifestimit të ditëve të Agimit, por duhet që ta vëmë gishtin në kokë që mos të na ngushtoj ndonjë familjar i dëshmorëve, e dimë se si ka kaluar 15 prilli dhe ka plot mangësi që janë bërë. Mendoj që projekti të kalohet dhe të rishikohet buxheti edhe një herë. Të formohet një komision dhe të shikoj këtë projekt të largohen mbushjet e telefonit, drekat e darkat sepse vërtet nuk ja vlen që këto të jenë në këtë projekt.

**Muhadin Haziri** – edhe unë jam pjesë e këtij komisioni dhe të gjitha subjektet politike në Zhegër sigurisht që pajtohem me kolegun Samiun, po një gjë duhet kuptuar se figura e Agim Ramadanit pa bërë dallime, se të gjitha figurat heroike janë të arsyeshme dhe secila e ka atë kuptimin e vetë ka dy vite që nuk është mbajtur ky manifestim tradicional, arsyeja periudha e pandemisë dhe kryesia e shoqatës e ka pushuar këtë aktivitet për arsye të pandemisë, ky manifestim zgjat tre ditë dhe njerëzit duke u nisur nga sporti nga ushtria në këtë manifestim tre ditor që gravitojnë në Zhegër, mendoj se shpenzimet e parapara për këtë manifestim janë të arsyeshme ky manifestim mbahet nën patronatin e Kryetarit të Komunës dhe se kërkesa është dorëzuar me kohë, i falënderoj drejtorët për pastrimin e hapësirës që e kanë bërë aty ku mbahet manifestimi. Që nga nesër fillojnë përgatitjet për mbajtjen e këtij manifestimi, lus anëtarët e Kuvendit që ta përkrahin kërkesën.

**Ismajl Kurteshi** – kur flasim për buxhetin e një manifestimi ne nuk flasim për dëshmorët, dëshmorët meritojnë shumë më shumë se çfarëdo buxheti që ndajmë ne për ta. Por duke pasur parasysh gjendjen tonë ekonomike që na duhet një planifikim vërtet sa më ekonomik këtë herë do ta përkrahim se kemi ardhur në një situatë që duhet të përkrahet, por për rastet e tjera të çfarëdo manifestimi duhet ta kemi parasysh edhe gjendjen tonë materiale dhe të mundohemi që në çdo segment të projekteve të jemi sa më ekonomik, sepse ajo është në interesin tonë të përgjithshëm, po pa i lan anash edhe shënimin e ditëve të atyre që e kanë dhënë jetën për këtë ditë që ne sot po e gëzojmë.

**Erestina Isufi**- në emër të PDK-së e përkrahin kërkesën për Manifestimin “Ditët eAgimit” i cili manifestim është mbajtur në vazhdimësi nga paslufta.

Me 33 vota për një abstenim miratohet kërkesa për përkrahje financiare Manifestimi “Ditët e Agimit” vlera 9761€.

1. **Kërkesa për formimin e komisionit për zgjedhjen e drejtorëve të shkollave nga DKA.**

**Selvete Sylejmani** – në mbështetje të udhëzimit administrativ të MASHT 151/20 për detyrat përgjegjësit e drejtorit dhe zv drejtorit të institucionit publik edukativo arsimor dhe aftësues para universitarë në Republikën e Kosovës, procedurat e zgjedhjes dhe emërimit, përfundimit të kontratës dhe emërimit të përkohshëm neni 6 paragrafi 3 nën paragrafi 3.1 Drejtoria Komunale e Arsimit i propozon Kuvendit të Komunës së Gjilanit për miratimin e dy anëtarëve të komisionit për përzgjedhjen e drejtorëve dhe zv drejtorëve të IEAA në këtë përbërje:

Ruhan Zymberi, drejtor i shkollës fillore të mesme të ulët “Sadulla Brestovci” në Gjilan Kryesues i Komisionit.

Natyra Robelli, mësimdhënëse e lëndës së Matematikës në kuadër të shkollës së mesme të lartë Gjimnazi Shoqëror “Zenel Hajdini”në Gjilan njëherit edhe kryetare e Këshillit të prindërve në nivel të komunës, anëtare e komisionit.

Të propozuarit i plotësojnë kriteret për të qenë anëtarë të komisionit në përputhje me udhëzimin Administrativ (MASH)151/2020.

Anëtarët e Komisionit në fjalë do të shërbejnë së emëruari deri në përfundim të këtij viti shkollor 31.08.2022, si dhe viti shkollor 2022 /2023.

**Teuta Suliqi-** në emër të Grupit të LDK-së e përkrahim dhe i japim mbështetje 2 anëtarëve të komisionit që do të bëjnë përzgjedhjen për drejtor dhe zv drejtor.

**Nazim Gagica-** ne i përkrahim dy kandidatët e propozuar për Komision nga DKA, por pjesë e konkursit duhet të jenë edhe nga komuniteti serb ndoshta duhet të propozohet një nga anëtarët e komunitetit, sepse mund të kemi probleme në kthimin e procedurave.

**Krenare Latifi Kqiku** në emër të LVV-së edhe ne i mbështesim këta dy emra për zgjedhjen e drejtorëve dhe zv. drejtorëve.

Me 34 vota për miratohet komisioni në përbërje prej dy anëtarëve për përzgjedhjen e drejtorëve dhe zv drejtorëve në DKA.

**Arianit Sadiku** u dakorduam me shefat e grupeve që deri sa të jetë prezent në seancë shpallja e “Qytetar Nderi” të vazhdojmë me pikën:

4. Pyetje Përgjigje.

**Avdyl Aliu** – është e zakonshme pika pyetje përgjigje dhe zakonisht pyetjet kanë të bëjnë me Kryetarin e Komunës, ne po vazhdojmë nëse dikush nga drejtorët mund të na përgjigjet në pyetjet që do t’i paraqesim ne. Shqetësimi im është që të gjithëve na ka ra në sy është tenda që është e vendosur para ekzekutivit aty nuk hyjnë njerëz për vaksinim pasi që shpesh kaloj andej nuk kam vërejtur se ka ndonjë që hyn për vaksinim aty. Nëse ka ndonjë të interesuar mund të shkojnë edhe në QKMF për ta marr vaksinën. Pyetja ime është pse qëndron ende ajo tënd aty dhe kërkesa ime është që ajo tënd të largohet nga aty.

Afër tendës aty janë disa kuja, pse janë vendosur aty kuja?

Çka është duke bërë Kryetari, Nënkryetarja apo edhe Qeverisja e Komunës në vazhdimin e disa projekteve të mëdha që janë në pritje të vazhdimit të punëve? Është rruga nga Livoçi i Ulët deri në Kllokot që është projekt me BERZH, rruga e Prishtinës deri te Penda edhe kjo është me BERZH-in dhe rruga në drejtim të Bujanocit deri te Bunari. A ka diçka konkrete se kur kanë me fillua këto projekte.

Sa i përket autostradës së Gjilanit nuk është duke u punuar, a ka mundësi partia fituese që të ndikojë dhe autostrada dhe stadiumi i qytetit të fillojnë më punë?

**Ekrem Kryeziu** – kam një kërkesë nga qytetarët e fshatit Dobërçan për drejtorin e Shërbimeve Publike edhe ju jeni në dijeni se në fshatin Dobëçan është duke u kryer projekti i shumëpritur, rrjeti i kanalizimit nëpër lumë dhe bashkë më të është duke u rregulluar edhe shtrati i lumit. Kërkesa e fshatit është se ata po kërkojnë informata më të hollësishme lidhur me projektin pasi që i njëjti nuk është prezantuar para banorëve të fshatit Dobërçan në takimin që ka qenë me datën 24.04.2022, ata kanë pasur edhe vërejtjet e tyre lidhur me punimet që janë duke u kryer, banorët e fshatit po kërkojnë takim me punëkryesin, mbikëqyrësin dhe drejtorin e Shërbimeve Publike. Njëkohësisht banorët po kërkojnë edhe rregullimin e vadës së mullirit që ka qenë një atraksion për vizitorët e ndryshëm. Kërkojmë që prioritet i qeverisjes komunale të jenë ujërat e zeza që derdhen nga Përlepnica deri në Dobërçan, të trajtohen këto ujëra të zeza deri te lumi “Morava” ku do të bëhet edhe impianti.

**Ardita Ukshini** – pyetje për drejtoreshën e Arsimit, me datën 3 mars është nxjerr një urdhëresë të cilën e keni dërguar në të gjitha shkollat fillore të komunës e kam lexuar shkresën dhe në pikën 4 keni shënuar, ndalohet rreptësishtë organizimi i ditëlindjeve për fëmijët, personalin arsimor pse kjo nuk po realizohet, kam dëgjuar se festat e ditëlindjeve ende festohen. Kurse në pikën e 6 ju keni cekur të ndalohet rreptësishtë fotografimi, ekspozimi i fytyrave të nxënësve në rrjetet sociale pse faqja e shkollës “Selami Hallaqi” është aktive vazhdimisht në rrjetet sociale, duke i publikuar fytyrat ne çfarëdo lloj aktiviteti. Kush është përgjegjësi i kësaj urdhërese?

**Ardhmërie Jakupi Musliu-** pyetja ime është kësaj radhe për drejtorin e Urbanizmit nga banorët te tregu i veturave më konkretisht te rruga “Januz Tërstena” pyetja është se kur do të ketë ndriçim kjo rrugë, kur në këtë rrugë është trafo kryesore e rrymës? Kur është planifikuar që kjo rrugë të asfaltohet?

Pyetja tjetër ka të bëjë me drejtoreshën e Arsimit, a e ka vizituar drejtoresha Çerdhen “Ardhmëria 1” nëse e keni vizituar, atëherë keni mundur të shihni se në çdo sekondë aty mund të rrezikohet shëndeti i 80 fëmijëve të cilët tërë ditën e kalojnë në këtë objekt. Kur do të kthehen këta fëmijë ndonjëherë në një çerdhe të sigurt edhe pse ushqimi në çerdhe vjen nga komunat tjera si është puna më tenderin për ushqimin e këtyre fëmijëve?

**Ismajl Kurteshi** – unë kam pyetje për drejtoreshën e Arsimit, a është bërë planifikimi i regjistrimit të nxënësve të shkollave të mesme meqë tash jemi në fund të prillit dhe ju si drejtori do të ballafaqoheni shpejt me këtë çështje? A i ka analizuar DKA nevojat e tregut të punës para se të përcaktoj numrin e nxënësve nëpër shkolla sidomos ato profesionale? A po bëhen përgatitjet e nevojshme që në vitin e ri shkollor të gjitha shkollat të punojnë në dy ndërrime dhe orët e mësimit të zgjasin ashtu siç është e paraparë me ligj 45 minuta? Dhe kur do të largohet DKA nga shkolla dhe shkollës t’i kthehet destinimi bazë nxënësve?

**Besnik Shala** – një falënderim shkon për drejtorinë e Inspeksionit, për hapat që i ka ndërmarr për kontrollet nëpër furrat e bukës, a është duke vazhduar ky kontroll? E dimë se sheshi është i destinuar për këmbësor dhe për shëtitjet e qytetarëve, nëse shikojmë gjendjen se si është atëherë shihet se nga hoteli në drejtimin e stadiumit është i stërmbushur sheshi me karrige dhe vështirë është të kalohet dhe një pjesë e stadiumi përdoret edhe për parkingje, në pjesën ku është paraparë për shëtitore, a është ndërmarr ndonjë hap në këtë drejtim?

Për drejtorin e Shërbimeve Publike e kam një pyetje prej furrës Aroma deri te shkolla “Selami Hallaqi” gjendja e parkingut të automjeteve është shumë e keqe dhe shiriti për këmbësorë i paraparë për atë pjesë nuk funksionon fare. Ka tezga të vendosura aty, duhet të kalohet nëpër rrugë aty pari. Një pyetje tjetër ka të bëjë me drejtoreshën e Inspeksionit, është te rruga përball “Agmisë”, shiriti i destinuar për biçikleta dhe këmbësor aty shfrytëzohet për parkingje. Shtyllat mbrojtëse që kanë qenë të vendosura vitin e kaluar janë larguar nuk e di nga kush, a ka mundësi që të ndryshohet gjendja sepse sidomos shtegu për biçikleta dhe këmbësor është i mbyllur nga parkingjet?

Një pyetje për drejtorin e Bujqësisë, çka është duke ndodhur me projektin “Kodra e Dëshmorëve”?

**Kushtrim Kadriu** – fillimisht e falënderoj drejtorin e Shërbimeve Publike për bashkëpunimin që e kemi pasur muajin e kaluar. Kam edhe disa pyetje :

Dua të di se a është bërë ndonjë analizë e detajuar, se si është duke funksionuar rruga një kahje në lagjen “Dardania” pasi që veç ka shkaktuar telashe të mëdha? Rruga “Bahtir Jahiri” ka ankesa nga banorët se e vetmja kjo rrugë nuk është asfaltuar. Drejtoria Shërbimeve Publike a ka ndonjë plan për rregullimin e transportit publik në Gjilan? Dua t’ia bëjë me dije drejtoreshës se në QKMF “Dardania” mungojnë barnat esenciale dhe mungojnë edhe testet anti Covid. Për DKA-në jemi njoftuar se në shkollën “Rexhep Elmazi” gjatë ditëve të ftohta ka munguar ngrohja, për DKRS-në këto ditë ka pasur një akademi për dëshmorët e UÇPMB-së, ku ka pasur një reagim nga organizata e UÇPMB-së, ku është thënë se DKRS me këta dëshmor po manipulon, dua të di se çfarë ka ndodhur me atë organizim, ku nuk është vërejtur as komandanti i UÇPMB të jetë pjesë e atij manifestimi.

**Imran Haziri** – në seancën e kaluar i kam parashtruar tri kërkesa në Kuvend për një nga to kam marr përgjigje nga drejtori Mihovci të cilin e falënderoj, ende nuk kam marr përgjigje nga DKA dhe dua të di se kur do t’i marr ato përgjigje, po çështja tjetër është se fasada e objektit Soliteri në vazhdimësi është duke u shkatërruar, kam biseduar edhe me drejtorin Osmani dhe e falënderoj për intervenimin, por intervenimi është i përkohshëm do të kërkoja nga Kryetari apo nga Kuvendi i Komunës që të bëhet intervenim në këtë objekt për një kohë të gjatë mos të lihet në këtë gjendje që është sepse paraqet një rrezikshmëri shumë të lartë për qytetarët.

**Muhadin Haziri** – pyetje për drejtoreshën e Arsimit që ka të bëjë me fshatin Zhegër, ka të bëjë me transportin e nxënësve, tjetra ka të bëj me rrugën “Karadaku” dhe me rrugën “Qazim Zegbasha”, rruga “Qazim Zegbasha” i ka 2.5 km dhe rruga “Karadaku” i ka 2 km, kërkesa ime është që të rishikohet kërkesa dhe me mundësi të buxhetit që edhe nxënësit e këtyre dy rrugëve të bëhet përmes transportit publik, nëse ka mundësi të shikohet nga ana e DKA-së. Kam pasur edhe disa kërkesa në Drejtorinë për Shërbime Publike është përgjigjur drejtori dhe e ka dhënë edhe arsyen e vetë. Kam një kërkesë që të vendoset një tabelë në rrugën Gjilan Ferizaj, tabelë e cila e tregon kahen për fshatin Zhegër. Në atë tabelë të jetë e paraparë edhe pika kufitare që qon për fshatin Stançiq është edhe pjesa tjetër që tregon rrugën për Preshevë dhe Zhegër edhe Gryka e Karadakut, edhe aty duhet të jetë një tabelë se ka qytetarë që po e devijojnë rrugën. Po aty te vendoset edhe një ndriçim sepse aty po ndodhin shpesh aksidente.

**Rijad Elezi**- pyetje për drejtoreshën e Administratës së Përgjithshme, pse po insistohet që të mbyllen zyrat e vendit në Livoç, Llashticë edhe në Shurdhan?

**Gentrit Murseli** – e përshëndes drejtoreshën Entela Hyseni e cila e ka marr punën me seriozitet, lidhur me kërkesën që e kam pasur në seancën e kaluar, unë tash kërkoj nga drejtori i Kadastrit dhe drejtori i Urbanizmit që ta trajtojnë këtë çështje, sepse është një problematikë shumë e madhe qysh e kanë konstatuar zyrtarët të cilët kanë dal në terren dhe e kanë pa.

Pasi që Kryetari i Komunës nuk është prezent, unë kërkoj nga kryesuesi i Kuvendit që ta trajtoj këtë kërkesë që e kam sot. U përmend rruga te Agmia, unë kam informacione nga qytetarët se në atë pjesë kur nuk janë policia aty ka tejkalime të kufizimit të shpejtësisë aty mund të ndodh ndonjë aksident dhe të përfundoj me fatalitet, ju kisha lutur që si kryesues së bashku edhe me Kryetarin që të bashkëpunoni me institucionet e rendit, nuk po e kontestoj që nuk ka polic aty po kërkoj që në çdo moment të ketë polic aty.

**Sami Ahmeti** – vetëm dua t’i them Avdylit se në autostradën që është për Gjilan nuk është duke punuar asnjë kompani, të gjitha kompanitë që kanë qenë duke punuar janë larguar, nuk e di arsyen pse? Një tjetër shqetësim që kam është se rruga që është prej pllakës deri në Tërbovc asnjë punim nuk është bërë, një kërkesë është nga banorët të jetë një stacion në mes të Parallovës edhe gurthyesit te pompa e benzinës ku është i dedikuar edhe vendi.

**Gresa Avdiu** – unë i kam disa pyetje për drejtoreshën e Arsimit, sa i përket konkursit për bursa a janë menduar mirë kriteret për aplikim për bursa duke qenë se është hapur konkursi për aplikim edhe për vitin 2021 – 2022, vit akademik që nuk ka përfunduar ende studentët nuk po din se me cilin sems me aplikua këtë vit për bursa, gjithashtu kisha kërkuar rishikimin e Rregullores për afatin e ardhshëm së bashku me komisionin për bursa një pikë ose një kriter që ka me pas drejtoria është mos përfshirja në kriteret e përgjithshme për student që kanë përfituar nga Ministria dhe Universiteti, pra studentët me notë 9.0 fitojnë nga Ministria nëse i përfundojnë provimet deri në afatin e shtatorit, ndërsa këtu në kriter nuk është e përfshirë fare praktikisht i bie që studentët me notë 9.0 prapë kanë me qenë përfitues, sepse poentohen më lart kurse kanë me mbetur më poshtë ata që kanë notë më të ulët.

Pyetja e dytë me datë 19 prill nga këshilli i nxënësve të Kosovës gjithashtu kanë marr pjesë edhe nxënësit e Komunës së Gjilanit, kërkesat e nxënësve kanë qenë të drejta, kurse motoja që kanë pasur unë jam kudër e cila moto ka qenë ”Nuk po shkohet në shkollë”. Disa nga kërkesat që ata kanë pasur kanë rastisur që edhe Kryetari Hyseni i ka në prioritet. Nga premtimet që janë dhënë angazhimi i ekspertëve në përmirësimin e cilësisë në Arsim, Organizimi i trajnimeve për mësimdhënësit, organizimi i garave mësimore në nivel komunal në mes nxënësve, të gjitha shkollat do të kenë shërbime mjekësore dhe psikologjike, që është më se e nevojshme tani, është mirë që në shkollat fillorë të përfshihen logoped dhe në shkolla të mesme psikolog, rregullimi i të gjitha nyejve sanitare në shkolla, ndërtimi i terreneve sportive në shkolla, ndarja e bursave për nxënësit e dalluar kur do të hapet aplikimi për bursa për nxënësit e shkollave fillore dhe atyre të mesme apo si do të ndahen bursat për nxënës, në zyrën e Kryetarit dhe zyrat e drejtorie do të ketë mundësi të përfshirjes së 5 praktikantëve për të kryer praktikën për një periudhë 6 mujore, kur kanë me fillua me u marr këto masa? pyetje për juve drejtoresh edhe për Kryetarin nëse vjen. Gjithashtu është edhe një kërkesë tjetër që ka të bëjë me shkollën fillore “Skënderbeu” në Përlepnicë, disa nga kërkesat janë adresuar edhe nga personeli i shkollës, një nga kërkesat është edhe renovimi i sallës së sportit, e cila ka mbetur pa u kryer gjatë qeverisjes së kaluar, kur do të bëhet kjo dhe a do të ketë një aneks çerdhe siç është kërkuar nga drejtoria për nxënësit e asaj ane ndoshta do të kishte qenë mirë të bëhen çerdhja në vend ku do të përfshiheshin: Shillova Verbica e Kmetocit dhe Përlepnica.

**Arianit Ibrahimi** – unë kam një pyetje për drejtorin e Shërbimeve Publike ka të bëjë pjesën e dytë të rrugës së Prishtinës, ku aty bëhet një komunikacion i dendur dhe shkaktohet një kaos sidomos gjatë stinës së verës për shkak të mos parashikimit të një rreth rrotullimi në atë pjesë, aty çdo ditë kemi aksidente për shkak të mos tolerancës në komunikacion. Pyetja tjetër është për drejtorin e Shërbimeve Publike, a funksionojnë kamerat në qytet që janë instaluar nga pushteti i kaluar?

**Valdrin Bajrami** - pyetja ime ka të bëjë për drejtorinë e Shërbimeve Publike dhe drejtorinë e Inspeksionit, rruga që qon për te tregu, trotuari është i mbushur me shitës ambulant dhe vazhdimisht qytetarët që lëvizin aty po kanë probleme? Pyetja tjetër në Zhegër rrugët për renovim?

**Mimoza Kadriu Qerimi**- pyetja ime e parë ka të bëjë me rrugën e Prishtinës nga barnatorja Gri në këtë pjesë të rrugës shoferët kalojnë me shpejtësi shumë të madhe dhe është shqetësuese për ata banor dhe nuk ka të vendosur shenjë të komunikacionit e cila e kufizon shpejtësinë e lëvizjes. Shqetësimi tjetër ka të bëjë me lagjen “Raif Halimi” te pjesa e ish Kamnikut te pjesa e parkingut e që është e vetmja pjesë parkingu. Në mandatin e kaluar është bërë revidimi i asaj pjese me arsyetimin se do të bëhet pjesë gjelbëruese, pyetja ime ka të bëjë se a e keni plan të zhvendosni disa drunjë të cilët tashmë janë thar t’i zëvendësoni me drunjë të rijnë dhe bari i cili është tharë nëse jo kisha propozua që ajo pjesë të jetë hapësire për vend parkingje e cila edhe ashtu është e ngushtuar. Në atë pjesë janë 5 vend parkingje për taksi, kurse aty vendosen e tre fish më shumë taksi. Të cilët bllokojnë hyrje- daljet e atij parkingu dhe shkaktojnë problem për banorët e asaj lagje.

**Krenare Latifi Kqiku** e kam një pyetje për drejtorinë Shërbimeve Publike, kohëve të fundit nga vizitat që i kemi bërë në terren konkretisht në fshatin Uglar, banorët e fshatit kërkojnë rregullimin e trotuarit në atë fshat, kërkojmë nga drejtoria të shikoj mundësitë dhe kapacitetet që i ka, sepse për shkak të frekuentimit që është në atë rrugë po rrezikohet shëndeti i fëmijëve.

**Nazim Gagica** – u diskutua për respektimin e rregullores në Kuvend, por është shumë herët që të fillohet me u devijua sjellja politike institucionale në këtë Kuvend, mos prezenca e drejtorëve mos prezenca e Kryetarit dhe Nënkryetarit të Komunës, sidomos në këtë pikë që është pika më e rëndësishme që prek direkt jetën e qytetarëve si do qoftë neve nuk na krijon hapësirë për të kërkuar, gjithë atë shqetësim qytetarë sot këtu para jush megjithatë ne po i ngrisim disa shqetësime qytetare; nuk dua ta ngris në adresë të kritikës në asnjë dikaster, por është shqetësim qytetarë pra ka të bëjë me varrezat e qytetit, po hyjmë në fazën e riskut atje ku nuk do të ketë hapësirë për hapjen e varrezave, a është marr ndonjë hap konkret në lidhje me këtë shqetësim qytetarë me të cilët shumë shpejt mund të përballemi edhe si komunë edhe si institucion. Jemi shumë të vetëdijshëm që disa çështjen bien në nivelin e komunës, po duhet ditur se qytetarët e Gjilanit kanë një udhëheqës dhe një zot shtëpie këtu që duhet të merret me shqetësimet e tyre sidomos rrugët që qojnë për Prishtinë, Ferizaj etj janë pothuajse në amortizim të skajshëm, ne si kuvend t’i drejtohemi në radhë të parë deputetëve të Komunës së Gjilanit që nuk janë pak t’ju drejtohemi këtyre deputetëve që ta ngrisin zërin, mos të heshtin t’i ngrisin shqetësimet e Komunës së Gjilanit, sidomos për këto rrugë pse janë ndalur projektet e Komunës së Gjilanit, nuk kanë nevojë ata deputet të sillen në Komunë të Gjilanit, sepse këtu ka institucione që i kryejnë punët pa ndihmën e tyre. Ose ne si Kuvend ose Kryetari i Komunës të kërkojmë nga këta Kuvendarë që janë në nivelin qendror, që të ngrisin zërin siç po e ngrisin deputetët e komunave tjera për nevojat qytetare.

Kërkoj nga ju si kryesues dhe drejtorët kur kemi të bëjmë me shqetësimet qytetare, drejtorët të jenë të obliguar të jenë prezent në kuvend. Ashtu qysh janë të obliguar me Ligjin mbi Vetëqeverisjen Lokale edhe Kryetari edhe nën Kryetari, ne duhet që t’ju përgjigjemi nevojave të qytetarëve të komunës tonë.

**Selvete Sylejmani** – numri i pyetjeve të drejtuara për arsim është mjaftë i madh, andaj ju kisha lutur që të keni mirëkuptim sepse në orën 13 kemi takim me Ministren Nagavci, të gjitha pyetjeve tuaja të drejtuara në adresën e DKA-së do t’ju përgjigjemi me shkrim.

**Doruntina Hasani-** dua të ju njoftoj lidhur me zyrat e gjendjes civile në fshatra, ne e kemi pranuar një rekomandim nga Agjencioni Civil i Regjistrimit, i cili rekomandim është drejtuar në të gjitha komunat e Republikës së Kosovës me qëllim që të shikojmë funksionimin dhe domosdoshmërinë e këtyre zyrave të gjendjes Civile, komuna e Gjilanit, krahasuar me komunat e tjera ka një numër të konsiderueshëm të zyrave nëpër fshatra ka më shumë se sa komuna e Prishtinës. Ne tash jemi duke e përgatitur një analizë për me e pa se sa është i nevojshëm ekzistimi i zyrave nëpër fshatra gjithsesi në pajtim me banorët e fshatrave dhe të nevojave të tyre, ju përmendët zyrat në Livoç, Llashticë edhe në Shurdhan, zyra në Livoç funksionon vetëm de fakto juridikisht, nuk është e themeluar. Në Llashticë kemi pasur një takim, banorët e fshatit nuk janë dakorduar që të mbyllet zyra e gjendjes Civile. Në Shurdhan banorët në një formë kanë qenë dakord me kusht që ambientet e zyrës të përdoren për nevojat e Këshillit të Fshatit si do që të jetë në fund Kuvendarët vendosin se a do të përkrahin rekomandimin e ARC-së apo jo.

**Mentor Mihovci** – sa i përket tendës së vendosur për vaksinim në shesh, ne e kemi parë të arsyeshme që ajo të jetë aty duke e parë interesimin, vlerësimin duhet ta japi dikush tjetër se a duhet të jetë akoma aty apo jo, vendosja e kunjave në qendër ka ardhur si kërkesë qytetare për shkak të parkingjeve ilegale, unë personalisht jam kundër vendosjes në këtë mënyrë, por nuk ka kurrfarë forme tjetër për momentin. Është ngritur edhe problemi i rrugës në drejtim të Ferizajt edhe në drejtimin e Prishtinës, është e vërtet se rrugët janë në gjendja jo të mirë, ne e kemi ngritur shqetësimin dhe kemi diskutuar edhe me ministritë përkatëse, siç dihet rruga nga Gjilani në drejtim të Kllokotit është e kontraktuar në bazë të BERZH-it, dhe kompanitë nuk e kanë të drejtën që të ndërhyjnë dhe të bëjnë sanimin e gropave, megjithatë unë jam i informuar se sot ka filluar të bëhet sanimi i gropave në rrugën Gjilan- Kllokot, aty nuk ka të drejtë të ndërhyhet të gjitha këto ngecje janë edhe si pasoj e ngritjes së materialeve dhe kompanitë po hezitojnë të fillojnë me kryerjen e këtyre projekteve për shkak të humbjeve. Sa i përket autostradës Prishtinë- Gjilan, në takimet që i kemi zhvilluar me Ministrinë e Infrastrukturës se Autostrada deri në Bresalc mund të përfundoj deri në vitin 2023. Sa i përket rregullimit të shtratit të Lumit në fshatin Miresh dhe rregullimit të kanalizimit dhe takimit të mundshëm me qytetar, shumë shpejt do të kemi një takim me përfaqësuesit e Hidromoravës dhe do të organizojmë një takim dhe do të ju njoftojmë me kohë. Rruga te tregu i veturave para dy apo tri javëve ne kemi intervenuar në shtrimin e kësaj pjese me zhavorr e kemi pasur edhe kërkesën për shtruarje me zhavorr. Në mungesë të mjeteve është e pa mundur të asfaltohet. Sa i përket parkingjeve prej furrës Aroma në drejtim të shkollës “Selami Hallaqi” këtu e kemi në plan të bëhen parkingje të drejta sa i përket zënies së trotuarit sigurisht se në bashkëpunim me drejtorinë e Inspeksionit shumë shpejt do të bëhet një aksion dhe do të bëhet lirimi i atyre pjesëve të trotuarit. Sa i përket rregullimit të rrugëve një kahje në Lagjen “Dardania” a është bërë analizë gjatë kësaj kohe 2 rrugë nga dy kahje janë bërë në një kahje, nuk ka pasur ankesa të theksuara ka pasur lëvdata po edhe ankesa, nuk kemi ndonjë ankesë me shkrim lëvizshmëria në atë pjesë është kah bëhet mirë projekti i aplikuar në atë pjesë para një viti e ka riorganizuar lëvizshmërinë në atë pjesë. Sa i përket transportit publik nuk kemi ndonjë plan por shumë shpejt do të krijohet një komision i cili do të punojë në hartimin e planit të mobilitetit të qytetit, në të cilin plan do të shikohet edhe transporti publik. Sa i përket pjesë së vendosjes së tabelave në drejtim për Zhegër, vendosja e tabelës te pjesa e Lumit “Morava” në drejtim të Preshevës dhe ndriçimi aty duhet të shikohet mundësia se sa është kompetente drejtoria e jonë për kryerjen e këtyre punëve. Dihet se magjistralja Gjilan-Ferizaj është në kompetencat e ministrisë, por si kërkesë unë do ta përcjell. Sa i përket vendosjes së një nënstacioni para Parallovës edhe këtë kërkesë do ta përcjell në Ministrinë e Infrastrukturës pasi që është kompetencë e tyre rruga Gjilan-Prishtinë, ne si komunë nuk e kemi asnjë kompetencë për të ndërhyrë në atë rrugë për të krijuar një nënstacion, për ndaljen e autobusëve aty. E njëjta lidhet edhe për udhëkryqin e rrugës qarkore është projekti që është i BERZH-it aty është i projektuar edhe rrethi. Sa i përket shitësve ambulantë te rruga e tregut në bashkëpunim me drejtorinë e Inspeksionit do të shikohet se të gjithë ata që janë aty, do të verifikohen se a kanë leja apo jo. Shtruarja e rrugëve ne kemi filluar shtruarjen e rrugëve të kategorisë së tretë me zhavorr jemi në qytet do dalim shumë shpejtë edhe nëpër fshatra. Vendosja e një tabele për kufizimin e shpejtësisë prej tunelit në drejtim të Prishtinës do të vendoset shenja edhe pse vozitësit e din shumë mirë se sa është e kufizuar shpejtësia e lëvizjes në pjesët urbane. Parkingu në lagjen Kamniku nuk e kam përgjigjen sigurisht se shumë shpejt do t’ju përgjigjem. Sa i përket trotuarit në fshatin Uglar unë veç se e kam kërkuar një kërkesë për projektimin e trotuarit në fshatin Uglar.

**Arianit Sadiku** – sapo mora informatën se zonja Barbara tashmë ka ardhur dhe duhet që ta presim dhe të fillojmë me ceremoninë e dhënies “Qytetar Nderi” të znj Barbara. Lus Ismajl Kurteshin për një fjalë rasti.

**Ismajl Kurteshi**- të nderuara kuvendare e kuvendar dhe media më lejoni që të përshëndes mysafirët tanë të nderuar znj. Barbara Langmack të cilën në seancën e marsit e kemi shpallur edhe “Qytetare Nderi” të Komunës së Gjilanit dhe bashkëshortin e saj z. Joakim Langmack i cili i ka përkrahur shumë të gjitha punët që Barbara i ka bërë për të mirën e Gjilanit dhe për të mirën e Kosovës. Në seancën e kaluar unë më gjerësisht ju kam njoftuar me biografin e znj Langmak, po ashtu ju kam njoftuar edhe për të gjitha të bërat këtu në Gjilan në Kosovë edhe jashtë Kosovës, gjatë tri dekadave të fundit prandaj nuk po e shoh të arsyeshme që edhe një herë të lexohet ai material prandaj bazuar edhe në materialin e lexuar dhe që e keni pasur secili para veti, pra Kuvendi i Komunës së Gjilanit unanimisht e ka përkrahur iniciativën e veprimtarëve politik të viteve të 90, që zonja Langmack të shpallet “Qytetare Nderi” ne i kemi kryer të gjitha formalitetet po me që sot edhe fizikisht e kemi këtu zonjën Barbara Langmack tani është momenti që në mënyrë ceremoniale t’i dorëzohet edhe mirënjohja edhe kjo shpallje që natyrisht sipas protokollit e bënë Kryetari i Komunës, prandaj unë e ftojë Kryetarin e Komunës që të vazhdoj me ceremoninë e dhënies së çmimit.

**Alban Hyseni** – unë i dëshirojë mirëseardhje zonjë Barbara Langmack, mikes së madhe të qytetit tonë, jemi të nderuar që e kemi sot këtu mes nesh, kjo seancë për mua sot është e veçantë për mua për dy arsye: e para unë sot në cilësinë e Kryetarit të Komunës së Gjilanit ndaj për herë të parë një çmim dhe e dyta është se çmimi që ndajë ka një domethënie të madhe dhe përçon një mesazh të rëndësishëm, atë të mirënjohjes dhe të humanizmit për një zonjë të nderuar që në vazhdimësi ka ndihmuar komunën dhe qytetarët tanë. Zonja nga shteti mik i yni Gjermania nga viti 2000, e gjer më tani ka ndihmuar vazhdimisht ambulanten në Kishna Pole dhe fshatrave për rreth, ajo gjithë këto vite është përkujdesur që ky institucion shëndetësor për asnjë qastë mos të mbetet pa barna dhe banorët gjithmonë të kenë mundësin t’i marrin kontrollet e nevojshme shëndetësore. Shëndeti është nga më të rëndësishmit që kemi, andaj kujdesi i shëndetit të banorëve të Kishna Poles dhe fshatrave tjera është dëshmia më e rëndësishme që flet për humanizmin e zonjës Langmack, kjo zonjë nuk u mjaftua asnjë herë me kaq ajo ka ndihmuar Gjilanin edhe në fushën e arsimit nuk janë ta pakët që ajo i ka ndihmuar, shëndeti dhe arsimi janë përkushtimet më të mëdha të saja, njëkohësisht sfidat më të mëdha për ne aty duhet të përqendrohemi më shumë që këto dy fusha t’i zhvillojmë edhe më tepër në të ardhmen. Unë i falënderoj të gjithë këshilltarët komunal që në mënyrë unanime përkrahën ndarjen e këtij çmimi për zonjën ë nderuar, në seancën e mbajtur në muajin mars është shumë pak, kjo që ne sot po e bëjmë për të shprehur mirënjohjen tonë të thellë në krahasim me kontributin e sajë të kësaj humaniste të madhe. Jam shumë i nderuar që më takon mua të ndaj këtë çmim kaq të rëndësishëm ftojë znj Langmack që të pranoj çmimin më të lartë që Komuna Gjilanit ndanë.

**Barbara Langmack** – ju lutem që të keni pak durim, e di që shqiptarët kanë durim, ju lutem që të keni pak durim me mua sepse asnjëherë në jetën time nuk kam qenë me një situatë të tillë. Jam një grua shumë e thjeshtë njësoj sikurse ju. I nderuari Ismajl, i nderuari Ibrahim, të nderuar të pranishëm shumë faleminderit për një nder aq të madh, jam e prekur që ju më keni konsideruar kaq të veçantë me një çmim të tillë, asnjëherë nuk do ta arrija këtu ku jam pa shokët që kam gjetur këtu për të ditur për njerëzit kosovarë, për situatën dhe z. Ismajli që nga dita e parë mua më ka shpjeguar dhe ndihmuar gjithmonë mua me dukej që ka ardhur një grua e huaj në Livoç por Ibrahimi nga qasëti i parë më ka akceptuar në familjen e tij dhe përpara luftës të gjithë janë kujdesur për mua nganjëherë ishte shumë e komplikuar Ibrahimi dhe Ismajli kanë ofruar kontakte të ndryshme dhe të nevojshme përmes lidhjeve me familjet e këtyre dyve dhe familjeve tjera kam mësuar më shumë çdo ditë për jetën kosovare, për këtë arsyes është shumë e rëndësishme për mua të ndajë këtë nder me Ismajlin dhe Ibrahimin, shpresoj të më kuptoni. Fatkeqësisht nuk mund të përmend të gjithë shokët me emër të cilët i kam gjetur këtu, por dua të përmend Ahmetin për jetën dhe politikën ai dhe Ibrahimi më kanë treguar 2 javë pas luftës mi kanë treguar vendet ku keni luftuar për lirinë dhe pavarësinë, për mua kanë qenë përshtypjet që asnjëherë nuk do t’i harroj në jetën time. Dhe në fund dua të flas për burrin tim ai nuk e di që unë flas për atë vetëm e di që puna ime për kosovarët ka qenë e vlefshme Joakimi ka akceptuar që unë kam marr ca para që ishin të nevojshme dhe nganjëherë ishin jo pak për këtë arsye burri im Joakimi, ka kontribuar shumë për këtë titull “Qytetar Nderi”, dhe këtë titull unë dua ta ndajë me këta tre burra, sepse pa këta ky titull do të ishte i pa mundur. Faleminderit shumë! Kosovarët kanë qenë për një kohë të gjatë pjesë e jetës time dhe do të mbeten gjithmonë, ju faleminderit shumë!

**Arianit Sadiku** – po vazhdojmë me seancën dhe pikat tjera të rendit të punës. Drejtorët pyetjet që ju janë bërë nga ana e këshilltarëve ju lus që t’ju përgjigjeni me shkrim atyre që nuk ju keni përgjigjur.

1. Emërimi i Nënkryetarit të Komunës për Komunitete

**Arianit Sadiku** – propozimin për zgjedhjen e nënkryetarit të dytë për Komunitete propozimi bëhet nga ana e Kryetarit të Komunës

**Alban Hyseni** – atëherë të nderuar këshilltar, unë propozoi për Nënkryetar të dytë të Komunës nga radhët e Komuniteteve nga komuniteti turk z, Kadir Huseyin, ju ftoj që ta mbështesni.

**Sreten Trajkoviq** – që në fillim dua të them për parregullsi nëse e mbështesim Ligjin 03L/040 për Vetëqeverisje Lokale në nenin 54 dhe neni 54.1 thuhet në mënyrë strikte në komunat që ka më së paku 10% ku jetojnë të popullatës së komuniteteve shumicë, pozita e nënkryetarit i takon atij komuniteti pozita e zv Kryesuesit i takon komunitetit që ka marr më së shumti vota në zgjedhjet e fundit me këtë rast shkelet Ligji për arsye se Lista serbe ka fituar më tepër vota krahasuar më komunitetin turk. Dhe dua që të ju njoftoj se unë do të votoj kundër. Do të ishte mirë që të lexoni edhe nenin 61 ku thuhet nëse Nënkryetari i Komunës zgjidhet nga shumica e votave të komuniteteve që janë prezent në Kuvend.

 **Sadri Arifi** – ne sot e kemi në rendin e punës zgjedhjen e Nënkryetarit të Komunës për komunitete e cila substancialisht ndryshon nga zgjedhja e zv Kryesuesit të Kuvendit kur bëhet zgjedhja e zv Kryesuesit kjo pozitë ju takon atyre që kanë marr më së shumti vota në zgjedhjet e fundit nga radhët e komuniteteve. Nuk është e njëjtë me pozitën e Nënkryetarit. Çka dallon të Nënkryetari i Komunës dallon vetëm te votat e dyfishta do me thënë për t’u zgjedhur nënkryetar i Komunës për Komunitete duhet të votojnë shumica e anëtarëve të Kuvendit dhe shumica e anëtarëve të komuniteteve që janë të përfaqësuar në Kuvend 10% që përmendet është shumë e drejtë ku thuhet se në komunat ku përbërja e komuniteteve është 10% është obligim Ligjor zgjedhja e nënkryetarit për komunitete, që nuk është në rastin tonë ne nuk e kemi 10%e banorëve të komuniteteve. Por këtë e rregullon Udhëzimi Administrativ 02/20 për procedurën e emërimit të nënkryetarëve në komuna, në nenin 5 thuhet kështu në komunat ku së paku 10% i përkasin popullatës jo shumicë emërimi i nënkryetarit të komunës për komunitete është i obligueshëm. Menjëherë paragrafi tjetër thotë kështu: në komunat ku pjesëtarët e komuniteteve jo shumicë janë më pakë se 10% që është në rastin tonë me qëllim të promovimit të drejtave të komuniteteve jo shumicë sipas mundësive financiare komunat mund të emërojnë një nënkryetar për komunitete. Sa i përket votave është e qartë edhe në Ligjin për Vetëqeverisje Lokale edhe në Udhëzimin Administrativ votat e dyfishta janë vota që e përcaktojnë fituesin.

Arianit Sadiku **kush është për zgjedhjen e nënkryetarit të komunës nga radhët e komuniteteve 26 vota për**

 **kundër Sreten Trajkoviq**

 **abstenoi Kushtrim Kadriu.**

**Te votimi i dyfishtë**

**Për, votoi Emrah Ismail**

**Kundër Sreten Trajkoviq**

Arianit Sadiku ne këtë vendim do ta dërgojmë në ministri për të marr përgjigje edhe nga ata lidhur me votimin që është bërë.

Të ndryshme

Nuk Pati diskutime, kryesuesi e mbylli takimin.

Procesmbajtësi Kryesuesi i Kuvendit

Mejdi Rexhepi Arianit Sadiku